Panika menom: Sneh ! Aby sme si ukázali, ako snehové vločky môžu v ľuďoch vyvolať zúfalosť, nižšie nájdete niekoľko fotografií, ktoré zobrazujú supermarkety pred očakávaným snežením. Na mušku sme si zobrali Írske mesto Dublin, kde je sneh skôr vzácnosťou, ako pravidlom.
Už na tento štvrtok meteorológovia predpovedajú výdatné snehové prehánky, ktoré by mali trvať asi dva dni. No, to stačí na paniku, aby sa každý dobre predzásobil ! Momentálna teplota sú 2°C nad nulou a keď napadne sneh, dá sa očakávať nejakých 5 až 10 cm-čo je už na veľkomesto kalamitný stav.
Nakupuje sa aj voda (ako keby sa nedala natopiť z toho snehu 😆 ) a bankomaty sú prázdne, keďže budúcnosť je neistá a dva dni môžu trvať večnosť
Mnohí z našich končín, sa len tíško pousmejú. To čo my berieme ako samozrejmosť, je v týchto krajinách koniec sveta ? Asi preto, že sledujú mnoho katastrofických filmov…
Aktuálne fotografie prázdnych regálov-predpríprava na druhú dobu ľadovú !
Update:
Po nočnom snežení pribudlo dobrých desať čísel, To stačilo na kompletnú izoláciu od ostatného sveta. Lety zrušené, obchody zatvorené, električky mimo prevoz… Ešte dobre, že nenapadlo pol metra, to už by bol ozaj koniec sveta…